***Փիլիսոփայության միջազգային օրվան ընդառաջ***

***Պանելային քննարկումների հարցաշար***

**Պանել 1: «Փիլիսոփա լինելը ընտրությու՞ն է, թե՞ ճակատագիր»**

**Ընդհանուր հարց պանելիստներին:**

***• Ինչպե՞ս եք գնահատում փիլիսոփայի մասնագիտության ազդեցությունը մերօրյա հասարակության վրա։ Արդյո՞ք մեր օրերում փիլիսոփա լինելը ընտրություն է, թե ճակատագրի գործոն։***

**Երանուհի Մանուկյան**

1. Որպես փիլիսոփայության դասախոս և վարչության ղեկավար՝ Դուք ինչպե՞ս եք տեսնում փիլիսոփայության կիրառումը համալսարանի գիտական քաղաքականության զարգացման մեջ։

2. Ի՞նչ գործոններ են ազդել Ձեզ վրա մասնագիտության ընտրության հարցում։ Ըստ Ձեզ՝ փիլիսոփայությունը խիստ կարևոր է միայն գիտակա՞ն ոլորտում, թե՞ ունի ավելի լայն կիրառություն։

**Արամ Թորոսյան**

1. Արդյո՞ք փիլիսոփայությունը և քննադատական մտածողությունը կարևոր են Ձեր՝ որպես ՀՀ ՊՆ մամուլի քարտուղարի գործունեության մեջ։ Ինչպե՞ս եք դրանք կիրառում։

2. Ի՞նչ ազդեցություն կարող է ունենալ փիլիսոփայության ուսումնասիրությունը Ձեր աշխատանքում և էթիկական ի՞նչ գիտելիքներ են պահանջվում ամենօրյա ռեժիմով ռազմական տեղեկատվության հետ աշխատելիս։

**Սիլվա Պետրոսյան**

1. Որպես բուհի դասախոս՝ ի՞նչ մարտահրավերների եք բախվում ուսանողներին փիլիսոփայություն սովորեցնելիս։ Ինչպե՞ս եք խթանում նրանց հետաքրքրությունը։

2. Արդյո՞ք այսօր երիտասարդների շրջանում փիլիսոփայության հանդեպ հետաքրքրությունը նվազել է։ Եթե այո, ինչպե՞ս կարելի է այն վերականգնել։

**Սերոբ Խաչատրյան**

1. Որպես կրթության փորձագետ՝ ի՞նչ դեր է խաղում փիլիսոփայությունը դպրոցական և համալսարանական ծրագրերում։ Կարելի՞ է այն դարձնել պարտադիր ուսուցման բաղադրիչ։

2. Ի՞նչ լուծումներ կառաջարկեք ուսումնական համակարգում փիլիսոփայական կրթության բարելավման և ուսանողների ներգրավման համար:

**Դավիթ Մոսինյան**

1. Հնարավո՞ր է փիլիսոփայի համար այսօր գտնել կայուն մասնագիտական տեղաշարժ՝ դուրս գալով ակադեմիական ոլորտից։

2. Ինչպե՞ս է փիլիսոփայությունը ազդում Ձեր անձնական և մասնագիտական որոշումների վրա։

**Տաթևիկ Հովհաննիսյան**

1. Որպես տեխնոլոգիական ընկերության ծրագրերի համակարգող՝ կարևորու՞մ եք փիլիսոփայության դերը թվային աշխարհի զարգացման հարցում։

2. 20-րդ դարի փիլիսոփաներից Այն Ռանդի աշակերտներն այսօր ամբողջ աշխարհում նպաստում են իրենց ուսուցչի փիլիսոփայական ուսմունքի տարածմանը։ Երբևէ Ձեզ տեսնու՞մ եք այդ դերում:

Ձեր ուսուցիչներից ո՞վ և ինչու՞ է ամենաշատը մոտիվացրել Ձեզ, ում գաղափարների ջատագովությամբ էլ գուցե առաջիկայում զբաղվեք։

**Պանել 2: «Էթիկան՝ որպես գործնական փիլիսոփայություն»**

**Ընդհանուր հարց պանելիստներին:**

***• Որքանո՞վ է հնարավոր այսօր էթիկական արժեքներն ու սկզբունքները կիրառել գործնական կյանքում՝ հատկապես բիզնեսում և կառավարման ոլորտում։***

**Կարինե Յարալյան**

1. Դուք՝ որպես քաղաքագիտության ամբիոնի ղեկավար, կարևորու՞մ եք էթիկայի դերը քաղաքականության և հասարակական կառավարման մեջ։

2. Կարո՞ղ է էթիկայի կիրառումը հայկական հասարակական և քաղաքական կառույցներում լինել արդյունավետ փոփոխությունների հիմք։

**Մարինե Ստեփանյան**

1. Ինչպե՞ս է էթիկան դրսևորվում ուսումնական գործընթացում, և ինչպե՞ս եք այն կիրառում ուսանողների հետ աշխատելիս։

2. Կրթության կառավարման գործում էթիկական ո՞ր նորմերն եք կարևորում։

**Արման Ղարագուլյան**

1. Դուք՝ որպես փիլիսոփայության դասախոս, բարոյականության առումով ի՞նչ էական խնդիրներ եք տեսնում մերօրյա երիտասարդության մեջ:

2. Էթիկական ի՞նչ արժեքներ են այսօր կարևոր մեր հասարակության համար, և արդյո՞ք դրանք համընկնում են դասական փիլիսոփայական մոտեցումների հետ։

**Ռոզա Նեմիշալյան**

1. Էթիկական ի՞նչ հարցեր են ծագում բժշկության ոլորտում, և ինչպե՞ս կարող է օգնել փիլիսոփայությունը դրանց լուծման հարցում։

2. Այսօր Հայաստանում աշխատող բժիշկները բավականաչափ ուշադրություն դարձնու՞մ են բիոէթիկայի հարցերին։

**Նաիրա Մկրտչյան**

1. Հիմք ընդունելով պանելային քննարկման հիմնական հարցերը` կարո՞ղ եք ասել՝ ընդհանրական ու գործնական առումով ի՞նչի համար են մեզ պետք էթիկական արժեքներն ու սկզբունքները։

2. Ինչպե՞ս է հնարավոր առավել հանրամատչելի բացատրել դրանց կարևորությունը երիտասարդության (և ոչ միայն նրանց) համար։

**Գարեգին Բաղդյան**

1. Ինչպե՞ս եք կառավարում էթիկական խնդիրները Ձեր բիզնեսում։

2. Կարո՞ղ է բիզնեսի էթիկան այսօր դառնալ մրցակցային առավելություն։

**Պանել 3: «Կիրառական փիլիսոփայությունը և երիտասարդությունը»**

**Ընդհանուր հարց պանելիստներին:**

***• Որքանո՞վ է կիրառական փիլիսոփայությունը կարևոր երիտասարդների համար՝ հատկապես կյանքի ուղին և կարիերան ընտրելիս։***

**Գոռ Բադալյան**

1. Դուք՝ որպես «Այն Ռանդ Կենտրոն Հայաստան» կենտրոնի հիմնադիր, ինչպե՞ս եք ներգրավում երիտասարդներին փիլիսոփայության ոլորտ։

2. Ի՞նչ արժեքներ եք կարևորում Ձեր կազմակերպության գործունեության մեջ՝ կապված հայ երիտասարդության ներուժի զարգացման հետ։

**Կարեն Սարգսյան**

1.Դուք՝ որպես ֆինանսների նախարարի խորհրդական, ի՞նչ եք կարծում. փիլիսոփայական մտածողությունը օգնու՞մ է պետական կառավարման ընթացքում որոշումներ կայացնելիս։

2. Ի՞նչ խորհուրդ կտաք երիտասարդներին, ովքեր փնտրում են իրենց մասնագիտական ուղին։

**Հասմիկ Ափրեյան**

1. Դուք՝ որպես ուսանողական խորհրդի նախագահ, ինչպե՞ս եք նպաստում ուսանողների շրջանում փիլիսոփայության նկատմամբ հետաքրքրության աճին։

2. Փիլիսոփայական ինչպիսի՞ արժեքներ են կարևոր ապագա մասնագետների համար։

**Բաբկեն Պիպոյան**

1. Դուք՝ որպես սպառողների իրավունքների պաշտպան, ի՞նչ եք կարծում. փիլիսոփայությունը կարո՞ղ է օգնել սոցիալական արդարության հարցերում։

2. Ինչպե՞ս եք տեսնում փիլիսոփայության կիրառումը Ձեր հասարակական գործունեության մեջ։

**Ալեքսանդր Պլատո Հակոբյան**

1. Ինչպե՞ս եք կիրառում փիլիսոփայությունը համայնքներում աշխատող ուսուցիչների հետ իրականացվող ռազմավարական նախագծերում։

2. Ի՞նչ խորհուրդ կտաք երիտասարդներին՝ հիմնվելով փիլիսոփայության գործնական կիրառման վրա։

**Մարինե Կարապետյան**

1. Դուք՝ որպես ուսանող փորձագետ, ինչպե՞ս եք տեսնում փիլիսոփայության դերը կրթության որակի բարձրացման հարցում։

2. Փիլիսոփայությունը կարո՞ղ է օգնել երիտասարդներին իրենց մասնագիտական կարիերայում ավելի ինքնավստահ լինելու հարցում։